Exqrch/javanese-Komodo-pixelgpt huggingface dataset:
Arsitèktur Jawa bisa katitik saka sawènèhing pérangan, antarané ing pérangan ngisor saka utawa cagak masjid migunakaké motif bathik kaya ta tumpal, untu walang, kawung, lan parang-parangan
Tandhané arsitèktur Timur Tengah (Arab) katitik ing témbok masjid yaiku ana rerenggan kaligrafi
Kajaba iku, ing èmpèran Masjid Agung Jawa Tengah ana 6 payung hidrolik raksasa sing bisa mbuka lan nutup kanthi otomatis, payung iki minangka adopsi arsitèktur yasan Masjid Nabawi ing Kota Madinah
Masjid iki uga diwènéhi gaya arsitèktur Roma, katitik ing désain interior lan lapisan warna sing kanthil ing pojok-pojok yasan
Kang Bisa tinemu ing wewengkon Masjid iki
Saliyané kanggo ngibadah salat, masjid iki uga nyediakaké papan panggonan kanggo kaperluan liya, tuladhané: Kanggo lumebu Kawasan Masjid Agung Jawa Tengah iki, pengunjung ora dijaluki biaya
Nanging, yèn pengen lumebu ing aréa tinamtu kaya ta Menara Asmaul Husna, pengunjung diwajibaké mbayar Rp 3.000 saben wong yaiku nalika tabuh 08.00-17.30 WIB
Nanging yèn lumebuné jam 17.30-21.00 WIB tarif iku mau munggah dadi Rp 4.000 saben wong.
Watu Akik Kecubung Kasihan Akik Kecubung Kasihan punika salah satunggaling akik ingkang wonten ing donya
Akik Kecubung Kasihan punika gadhah urutan kualitas nomer enem ing donya
Akik warna wungu ing donya "internasional" saged diarani séla Ametis (basa Inggris: "Amethyst")
Jeneng ametis saking tembung basa Yunani "Amethtistos", kang gadhah teges "penjaga mabuk arak"
Jeneng Ametis dipundhut saking carita kang dipunserat déning Aristotèles, dicaritaakén wonten widadari ayu kang digandrungi Déwa Bacchus, déwa kang njaga para pemabuk anggur
Amerga praupan kang ala, dèwi mau kipa-kipa lan nyingkrih banjur ditulung déning Dèwi Diana, ya iku dèwi pengayom kaum wanita lan kesucian
Déning Dèwi Diana, widadari mau dicipta dados reca watu kang éndah nalika arep dirangsang déning Déwa Bacchus
Amarga kagol déwa Bacchus nyembur reca mau, amarga sawijining déwa pemabuk, kang medhal saking semburan warna wungu kados anggur, saéngga reca kala wau dados warna wungu lan diparingi jenengi amethyst
Watu minaka wujudipun lonjong ing sangandhapé wonten garis-garisipun, ukuran panjangipun 20 mm ambanipun 10,2 mm
Watu punika ing jaman biyèn kathah digandrungi para kyai manca
Kathah nagara kang gadhah tambang kecubung kasihan punika, kaya ta India, Sri Lanka, Brasil, Amérika Lor, Birma, Australia, Vietnam, Filipina, Pegunungan Alpina ing Éropah lan uga tinemu ing Indonesia
Ing Indonesia kecubung kasihan kathah tinemu ing Kalimantan mligi ing Kalimantan Tengan
Kecubung kasihan gampang padhosané, nanging sok ngaten uga wonten kang palsu
Kecubung kasihan palsu asalé kathah kang saking Tiongkok
Séla wungu saking tiongkok punika aslinipun watu kalsédon sanès ametis
Uga wonten kang diarani ametis orièntal
Kang sajatiné watu punika purple saphire utawa safir wungu
Akik Kecubung Kasihan punika boten namung gadhah warna wungu, nanging uga wonten kang wernanipun wungu enom, wungu semu abang, semu biru, wungu tuwa lan, malah wonten kang wernanipun nyedhaki langking (ireng)
Séla/watu punika yèn dipanaské ing pasir utawa lempung bakal owah wernanipun dados kuning emas
Séla/watu kang sampun dados kuning emas kala wau yèn digosok bakal owah dados sèla sitrin kanthi jeneng kinyang cempaka
Kamangka watu sitrin tulèn punika asalé saking watu kwarsa kang gadhah warna kuning emas, tiyang-tiyang sok nyampur bawur antawisipun watu sitrin kaliyan watu ametis
Bédané sitrin asli kaliyan ingkang damelan wau saking mengkilapé, ingkang asli wernanipun luwih mengkilap
Sak sanèsé uga wonten jinis sanès saking watu akik kecubung, inggih punika kecubung wulung
Kecubung wulung gadhah warna ireng cemeng asli
Ciri-cirinipun yèn ditrawang ing ngandhapipun srengéngé katon warna wungu kembang térong
Kejaba gadhah warna kang apik, watu ametis punika dipercaya gadhah prabawa saged damel ingkang gadhah watu punika bakal kuat mendem arak, nahan émosi, pengasihan lan, ketenangan ing makarya
Sak sanèsé uga saged damel semangat kanggé ngadhepi pepalang
Kecubung wungu tuwa kathah kang ngarani kecubung dhuwet, disenengi para kyai jalaran warna punika nglambangaké welas asih.
Supermoon Supermoon (basa Inggris, tegesé "wulan ndadari super") ya iku kedadèn leté wulan paling cedhak karo bumi
Kedadèn kaya ngéné kedadèn saben 18 taun sapisan
Sadurungé, "supermoon" kedadén taun 1955, 1974, 1992, karo 2005
Ing donya astronomi, wulan bisa ana ing let paling adoh karo let paling cedhak
Let paling adoh jenengé "apogee", yèn let paling cedhak jenengé "perigee"
Wayah "supermoon", leté bumi karo wulan mung 356.574 km
Sajatiné racaké let bumi karo wulan 382.900 km, tegesé 30.000 km luwih cedhak
Sing nganyari gawé jeneng "supermoon" iku Richard Nolle taun 1979.
Warteg Warteg utawi warung tegal, inggih punika salah satunggaling papan sadèan ingkang nyediakaken dedhaharan khas kabupatèn Tegal
Warung ingkang asring pinanggih wonten kitha ageng punika kondhang sanget
Warung ingkang "lair" saking astanipun para perantau asal laladan kabupatèn Tegal punika panci sampun nglebur kaliyan kauripan masarakat wonten ing kitha gedhé
Warteg kados ta sampun dados bilik egaliter ingkang pundi strata sosial saking manéka golongan menapa kemawon dhahar wonten ing satunggal bangku kayu dawa kang kanthi boten mentingaken isin lan gengsi
Warteg kondhang amargi warungipun ingkang nyediakaken kathah masakan nanging regi-regi dhaharan kaliyan ombènanipun langkung mirah kaliyan warung sanèsipun
Warteg dipunanggep kaliyan masarakat mawi warung ingkang "merakyat" amargi boten namung kalangan "wong cilik" kemawon ingkang mampir warteg, nanging ugi saking tiyang sugih
Warteg limrahipun langkung saged kapanggih wonten ing laladan se-Indonésia, mliginipun wonten ing pulau Jawa
Kitha ingkang kathah piyambak cacahipun warteg ingkang pinanggihan inggih punika kitha Jakarta
Sesanèsipun wonten ing Indonésia, wonten ugi warteg ing nagari manca
Nanging wonten satunggal prakawis ingkang dados geguyon wonten ing kasunyatanipun
Nalika énggal-enggalané warteg kondhang wonten ing jamane, kathah tiyang wonten ing laladan-laladan sanès sami tepang kaliyan ingkang dipunnamani warteg, malah tiyang Tegal piyambak boten mangertosi menapa ingkang dipunwastani warteg
Malah tiyang-tiyang laladan sanès ingkang ngertos
Nanging sapunika, sampun kathah tiyang Tegal ingkang nyemplung wonten ing tlatah bisnis per-Warteg-an punika
Sajarah warteg saged dipunruntut saking manéka versi
Manawi saking pacelathonipun saking tiyang-tiyang kathah, sajarah warteg dipunwiwiti antawis taun 1970-1980-an
Nalika samanten, wonten ing kitha gedhé, mliginipun Jakarta, saweg pliket sanget anggènipun nggiyaraken pembangunan (Jakarta)
Kathah proyek pembangunan ingkang dipunlampahaken déning pamaréntah rikala punika
Proyek ingkang saweg dipunlampahaken njalari efek ganda ("multiply effect")dhumateng para pekerja (tukang, kuli) wonten jumlah kathah
Para pekerja Proyek punika limrahipun sarana ngiyup ingkang dipunnamani "bedeng-bedeng" sawatawis wonten ing kiwa-tengené proyek
Perkawis sanès ingkang dipunraosaken déning para pekerja inggih punika kabetahan konsumsi ingkang saged kamot biaya: mirah lan kathah
Peluang punika lajeng dipun-ginakaken déning warga Tegal ingkang manggèn wonten ing kutha krajan
Kelompok imigran asal Tegal miwiti usahanipun kanggé nyediakaken layanan kuliner wonten ing caket lokasi proyek
Para perantau punika saged nyediakaken manéka warni produk ingkang mirah lan kathah, ingkang lajeng dados satunggal stereotip Warteg ingkang tinepang sapunika.
Alessandro Del Piero Alèssandro Del Pièro (#ALIH) iku juru main bal-balan saka Italia
Dhèwèké duwé bobot 73 kilo lan dhuwur 173 sentimeter
Del Pièro duwé kangmas jenengé Stèfano
Alèssandro Del Pièro miwiti dadi juru main bal nalika umur 8 taun
Vandemmian dadi tim kang pisanan, nalika umur 13 taun dhèwèké pindhah menyang tim Padova
Nganti saiki Alèssandro Dèl Pièro durung ana kekarepan kanggo pènsiun saka bal-balan
Nalika taun 1993 Dèl Pièro pindhah menyang Juventus
Saiki Dèl Pièro dadi idhola para pandhukung Juventus lan dadi "ikon" tim Juventus
Nalikané dhebut bareng Juventus ana ing sasi September 1993 lawan Foggia, dhèwèké bisa nyithak "hat-rick" kang pisanan
Ana ing Juventus dhèwèké dadi "striker" lan nganggo nomer 10.
Wis akèh "gelar" kang dimenangké Dèl Pièro ana ing tim Juventus kaya ta jawara Seri-A, Liga Champions lan Coppa Italia
Jawara Seri-A kang dimenangaké Dèl Pièro karo Juventus nalika taun 1995, 1997, 1998, 2002, 2003, 2005 lan 2006
Liga Champions UEFA uga wis dimenangaké nalika taun 1996
Nalika mangsa 2007-2008 Seri-A Dèl Pièro dadi panyithak gol paling akèh kanthi gawé 21 gol
Del Piero miwiti karir internasional bareng tim nasional Italia nalika Piala Éropah taun 1994
Ing taun 2006, Del Piero nggayuh bebungah kang paling dhuwur bareng Tim Nasional Italia yaiku bisa juwara Piala Donya 2006 ing Jerman.
Kethoprak Pati Kethoprak Pati ya iku kumpulan grup kethoprak ingkang asalé saking Pati lan ngrembaka ing laladan pasisir lor Tanah Jawa
Ngrembakane Ketoprak Pati bisa diarani mrojol selaning agaru saking surute ketoprak-ketoprak ing Sala, Jogjakarta, Kediri, lan Tulungagung
Durung ana cathethan kang gumathok ngenani kapan wiwitane kethoprak digelar ing laladan Pati
Nanging yèn ngelingi watara taun 1949-1950 wis ana grup ketoprak aran Budi Sampurna ing Désa Bakaran Kacamatan Juwana, bisa ditimbang manawa ketoprak wis nyawiji minangka "èksprèsi" kesenian ing wewengkon iki wiwit awal kemerdekaan Republik Indonesia
Nganti taun 70-an, iringan lan busana paraga isih katon prasaja kaya déné kendhang, gong, balungan, bonang, lan keprak
Manut ing jaman kelakone, ketoprak Pati diperang dadi grup ketoprak paguyuban lan grup ketoprak juragan
Ketoprak Paguyuban nengenake rasa guyub lan gotong royong, déné ketoprak juragan kabawah sawijining bos kang duwé wewenang nyepakake kabèh uba rempe pentas kalebu gedhé cilike upah juru main
Grup Ketoprak Pati watara ana 35 grup, nanging kang kalebu "rangking" sepuluh paling laris ya iku Lakon Ketoprak Unggulan
Lakon-lakon kang dipentasake ing panggung, lumrahe diangkat saka carita rakyat, legéndha, lan dongèng kang misuwur ing masarakat Pati lan pasisir lumrahé
Gunung Sindara Gunung Sindara asring kasebat Sundara utawa Sundara kalebu gunung geni aktif kang dumunung ing antarané Kabupatèn Temanggung lan Kabupatèn Wanasaba
Yèn digambar, Gunung Sindara iku sesandingan karo Gunung Sumbing
Pernahé ana ing sisih lor-kulon Temanggung lan sisih lor-wétan Wanasaba
Dhuwure Gunung Sindara kira – kira 3.155 m dpl, nanging ora luwih dhuwur saka Gunung Sumbing kira-kira 3
Masarakat sakiteré asring nyebut Gunung Sindara lan Sumbing iku Gunung kembar
Ana Uga kang nyebut Gunung SUSI utawa Sindara – Sumbing
Kaanan ing Gunung Sumbing lan Sindara ora béda karo pucuk Bogor, kang duwé sesawangan éndah lan hawa adhem
Kaloroné uga duwé potensi kanggo laladan agrowisata, kaya ta kebon klèngkèng, mbako, vanilla lan kopi
Awit saka iku, Dinas Perhubungan lan Pariwisata Kabupatèn Temanggung duwé niyat arep ngrembakaake Gunung Sindara lan Sumbing iki dadi laladan wisata terpadu
Ora mung kaendahane waé sing bisa gawé gumun, nanging gunung Sindara uga nyimpen sapérangan barang purbakala tinggalan saka Agama Hindhu
Kaya ta arca Ganesha, Lingga lan Yoni kang tinemu ing Dusun Liangan, Désa Purbosari, Kacamatan Ngadireja, Kabupatèn Temanggung
Isih ana 25 barang purbakala liyané kaya ta pecahan grabah, pecahan kramik saka Dinasti Tang, sawijining arca kang duwé wujud manungsa kang durung bisa diidentifikasi, uga sapérangan piranti omah kaya ta cowèk, Uleg-uleg, lan piranti giling sing asring dienggo gawé jamu
Déné sing gawé béda Gunung Sindara karo Gunung – gunung liyané yaiku ing pucuk Gunung Sindara ana lapangan kang ambané padha karo 7 lapangan bal–balan
Ing sisih wétan pucuk, uga ana kawah Sindara kang jerone nganti 30m
Déné ing sisih lor lapangan ana watu gedhé kang aran Watu Geong
Miturut carita watu iku kadadéan nalika Gunung Sindara njeblug
Pawiyatan munggah Gunung Sindara bisa kawiwitan saka Désa Katekan, Kacamatan Ngadirejo, Kabupatèn Temanggung
Kajaba iku, para pendaki uga bisa miwiti munggah saka Kledung lan Sigedang
Panjenengan bakal ngliwati 7 pos pemberhentian saben 1,5 km
Nalika ngambah pos 1 nganti tekan pos 3, panjenengan bakal disuguhi sesawangan kebon kubis utawa mbako ing kiwa lan tengen dalan
Ngancik pos 3, sesawangan kang disuguhake béda manèh
Penjenengan bakal nemu alas Pinus kang wis naté kebakar kira – kira sekilo ambané
Banjur panjenengan bakal nyawang sabana utawa padhang rumput ing pos 4 nganti tekan 5
Ing pos 6, ana sesawangan éndah yaiku wujud watu kang wis mbeku ,minangka material vulkanik kang metu nalika Gunung Sindara njeblug
Kadang kala uga mambu wlirang ing sadalan-dalan
Kira – kira 500m saka pucuk, panjenengan wis bisa nyawang lapangan kang amba
Aja lali kanggo para pendaki nggawa jaket kandel, amarga antawise jam 3 tekan jam 7, panjenengan bakal ngrasakake hawa paling adhem yaiku 2 drajat celcius
Akèh kasus kang mratelakake yèn para pendaki mau kelangan rasa pangrasane amarga hawane kang kliwat adhem.
Keramik Klampok Keramik Klampok iku "kerajinan" kang ana ing wewengkon Désa Klampok, Kacamatan Purwareja Klampok, Kabupatèn Banjarnegara
Désa klampok manggon ana sisih kulon wewengkon Kabupatèn Banjarnegara udakara 30 kilométer saka Kota Banjarnegara
Ana ing désa iki saora-orané ana 17 péngrajin lan telung pérusahaan keramik
Kéramik Klampok lan Kéramik-keramik liyané racaké digawé saka lempung
Lempung sing kanggo gawé Keramik Klampok dijupuk saka laladan Kaliwiro(wonoosobo),Cilongok, lan Banyumas
Keramik Klampok duwé "keunikan" ya iku ornamén kang kas lan warnané peteng
Keramik Klampok iki dadi "produk" kérajinan masarakat Désa Klampok kang wis misuwur
Keramik Klampok dadi salah sijining "daya tarik" wisata kang ana ing Kabupatèn Banjarnegara
Kéramik Klampok ora mung misuwur ana wewengkon lokal waé nanging uga wis misuwur ana ing manca
Keramik Klampok siki wis wiwit kalah saing karo "produk-produk" saka manca
Sawetara wujud keramik klampok kang diasilake kaya ta guci, teko, panggon payung, warna-warna wujud kéwan, piring hias, panggon kembang lan liya-liyanĤ
Poci kang dadi andalan "produk" keramik saka Kabupatèn Banjarnegara
Keramik Klampok sing wujudè poci pamasarané racaké dikirim nèng Tegal
Keramik Klampok racaké didadèkakè "rerenggan" omah warga, hotèl-hotèl, warung-warung gedhè, lan perkantoran
Keramik Klampok dadi "produk kerajinan saka Kabupatèn Banjarnegara kang paling légendaris
Ana ing Désa Klampok dumunung antarané 30 "perusahaan" keramik, nanging kang nganti saiki sing isih tetep "eksis" ana sakiwa-tengené 16 "perusahaan"
Carané gawé kramik klampok kang pisanan ya iku ngolah lempung kang arep digawé keramik
Kaping pindo lempung kang wis disiapaké diwentuk dadi wentuk apa kang dikarepaké
Keteluné keramik sing wis diwangun mau digaringaké
Sawisé digaringaké keramik banjur diobong
Sawisé diobong keramik banjur diglasir kanggo "finising"
Kejaba cara gawé karamik mau, uga ana teknik-teknik carané gawé kramik
Teknik-teknik iku ana Teknik Pijat (piching),Teknik Pilin (Coiling), Teknik Slep, Teknik Putar, lan Teknik Cetak.
Kalpataru Kalpataru (utawa Kalpawreksa, Kalpadruma, Kalpapāda)(basa Sangskreta: कल्पवृक्ष, "Kalpavṛkṣa") inggih punika pralambang pangayoman
Dumadi saking tembung "kalpa" ingkang ateges urip/gesang saha tembung "taru" ingkang ateges wit
Dados Kalpataru punika tegesipun wit panguripan
Déning pamaréntah Indonésia, Kalpataru punika dipundadosaken replika ingkang salajengipun dados awujud tropi ingkang dipunaturaken kanggé tiyang ingkang ndhèrèk manyengkuyung saha ngupakarti lingkungan utawi alam
Wonten ing sapérangan candhi Hindhu ing Indonésia, wonten relief ingkang nggambaraken Kalpataru, ingkang dipunpitadosi dados lambang panguripan
Ugi dados lambang pangayoman amargi Kalpataru punika awujud Wit Ringin ingkang ronipun ijo ngrembuyung, ngayomi, ngadhemi, saha ngayemi sadaya ing sakiwa tengenipun
Saged dados patuladhan mliginipun kanggé pra pangarsa ingkang kedah saged ngayomi, ngadhemi, saha ngayemi rakyatipun.
Tahu aci Tahu aci ya iku sawijining panganan khas arupa tahu sing diisèni aci (glepung pathi) saka Kabupatèn Tegal
Tahu aci maujud segi telu utawa kothak sing digorèng ing lenga sing megung
Paganan iki didol ing warung lan dipangan minangka nyamikan
Tahu iki rasané gurih lan empuk nalika dipangan.
Jumprit Jumprit ya iku salah sawijininng papan wisata kang ana ing kabupatén Temanggung, manggon ing Kacamatan Ngadireja udakara 28 km saka Kutha Temanggung
Kawasan Jumprit manggon ing jalur strategis ya iku jalur Borobudur-Diéng, Semarang-Bandungan-Dieng, lan uga papan kang gampang di akses saka ngendi waé
Panggonan iki ora mung mawakake wanawisata utawa wisata alas, nanging uga nekaake objek wisata alam kang nengsemaké
Jumprit wiwit rame kawit taun 1980-an naika akèh para peziarah kang padha ziarah ing makame Ki Jumprit kang panggone ora adoh saka wanawisata Jumprit
Papan iki kawentar amarga minangka papan kanggo njupuk banyu suci kang dienggo ing dina Waisak
Para biksu mirunggan njupuk banyu suci saka Jumprit iki kanggo ritual adicara Trisuci Waisak
Manggon ing antarané wit-witan, wujudé kaya candhi ing kraton Majapahit, ya iku yang diarani Umbul Jumprit
Wangunan iki dikeramatake warga ing kiwa-tengené sanajan uga dimanfaatake kanggo kabutuhan saben dinane
Banyu Umbul Jumprit ora naté garing, sanajan mangsa katiga, banyune tetep akèh, banyu Umbul Jumprit iku minangka tuk’e Kali Progo
Amarga isih dianggep keramat, Umbul Jumprit asring dienggo ritual kaya ta kungkum lan méditasi, puncake ing dina Slasa Kliwon lan Jumat Kliwon
Tujuane ya iku akèh, salah sijiné mbuwang siyal lan nglalap rejeki
Jumprit uga dadi panggonan kang dianggep suci déning umat Buda
Saben peringatan Waisak, telyung dina sedurunge para biksu nglakoni upacara njupuk banyu ing Umbul Jumprit
Banyu Jumprit dipercaya bisa gawé awet enom, entheng rezeki, lan mbuwang siyal
Pamarintah Kabupatèn Temanggung ngresmekake papan wisata Jumprit ing tanggal 18 Januari 1987
Jumprit wis ditulis ing Serat Centhini lan digandhengake karo legendane Ki Jumprit ya iku ahli nujume Majapahit
Ki Jumprit diyakini minangka leluhure wong Temanggung sing ana ing kiwa-tengené Gunung Sindoro lan Sumbing
Makame Ki Jumprit uga ora adoh saka Umbul Jumprit
Saben dina akèh wong kang padha ziarah ing makame Ki Jumprit
Nalika isih sugeng Ki Jumprit naté ngramalake yèn Temanggung bakal dadi laladan sing makmur, lan iku kabukti amarga saiki Temanggung makmur saka komoditas mbakone.
Arddhawisamamatra Arddhawisamamātra inggih punika salah satunggaling metrum kakawin
Wirama Arddhawisamamātra guru laghu 8 (wolu) wanda saben gatranipun
Kalih (2) wirama punika manawi dipundadosaken satunggal (dados 16 wanda saben gatranipun) sinebat Wirama Wipulāwaktra
Wondene gabungan kalih gatra ugi sinebat Wirama Wipula Arddha sama mātra, kanthi pola guru laghu: U U — | — U — | U U (wipula) + — U — | — U — | — U (Arddha sama mātra) Pola guru laghu Wirama Arddhawisamamātra inggih punika: U U — | — — — | U U utawi — U — | — U
— U — | — U — | U U
Tuladhanipun Wirama Arddhawisamamātra: "Tan tata tīta tantuten," "tan tetes tan tuting tutur," "titik tantrī tatēng tatwa," "tutun tāmtām titir titih.’’ Jarwanipun: Boten mangertos tata krama sampun dipunnut, boten mangertos lan boten manut pitutur, tanda panutan kanggé nata kabecikan, mila wongsal-wangsul bakal katindhih.
Martabak Martabak (saka basa Arab "mutabbaq") yaiku panganan khas asli saka Wétan Tengah
Martabak iku kalebu jinising panganan prasaja nanging patut kanggo pasugatan tamu
Panganan iki gampang anggoné nggawé, utawa yèn wegah nggawé ya gampang anggoné golèk (tuku)
Jajanan iki mathuk yèn didhahar karo tèh utawa kopi
Wiwit saka masarakat ékonomi ngisor nganti masarakat kang ékonominé dhuwur uga seneng panganan martabak
Martabak biyasane isi kuncar, endhog lan daging cincang utawa bisa diisi apa wae jumbuh salera
Martabak iku akèh banget jinisé, nanging sing paling disenengi iku ana rong jinis, yaiku Bahan
Martabak manis, digawé saka adonan glepung terigu, kang wis dicampuri karo endhog, margarin, susu, "baking powder", gula
Bahan kanggo isi martabak manis bisa diisi kacang, soklat, keju, lan apa kang dadi kasenengané sing nggawé
Éwadéné martabak endhog, digawé saka adonan glepung terigu kang gedhéné padha karo ukuran endhog pitik
Adonan iku mau bahané terigu, endhog, uyah, lan banyu sacukupé
Banjur bahan kanggo isiné bisa diwènèhi unclang, daging, endhog, lan godhong bawang
Martabak manis, jladrèné iku dipanasaké ing wajan, lan diisi karo soklat, kacang, lan liya-liyané kaya sing dipengini
Ditunggu jladrèné nganti mateng, kira-kira 10 menit banjur martabaké wis siyap dimaem
Martabak endhog, jladrèné iku dibanting, ditipisaké lan diuncalaké ana ing sèng utawa kanggo nggawé martabak iku
Banjur yèn jladrèn wis tipis, jladrèn digorèng ing wajan banjur diisi karo daging, unclang, janganan, lan bumbu
Yèn wis digorèng lan diisi sayuran banjur adonan diwolak-walik, sawisé iku dientèni limang menit banjur martabak siyap dicawisaké ning méja lan dimaem
Déné martabak endhog iku padatan digawé saka glepung terigu, endhog, lan godhong bawang.
Maca Maca yaiku prosès pikiran, nganggo kekuwatan dhéwé, ningkatake dhiri kanthi nggarap buku
Tanpa pitulungan éksternal apa baé kajaba simbol-simbol kang kacéthak, pikiran ningkatake dhiri saka “kurang mahami” dadi “luwih mahami”
Tujuwan maca yaiku supaya éntuk informasi lan supaya luwih paham
Tegesé tembung kaping pisan digunakaké kaya ta nalika maca koran, majalah, utawa matéri liyané
Kegiyatan kaya ngono iku bisa nambahi informasi nanging durung mesthi ngundhakaké pemahaman
Tegesé tembung kaping pindho digunakaké nalika maca samubarang bab kang sadurungé durung patiya dimangerténi
Saliyané iku, maca uga kanggo hiburan
Lével maca ana papat yaiku : Masalah-masalah maca
Masalah-masalah kang tinemu nalika maca ing antarané: * Korespondensi : salah sijiné masalah ing bab iki yaku ukara-ukara kang wis ketinggalan jaman isih dienggo
* Jurnal lan majalah : kandel lan frekuensi wetuné
* Perundang-undangan : basa kang digunakaké ruwet lan angél dipahami
Masalah liya kang tinemu yaiku, * Kosakata, akèh tembung kang ora dimangerténi
* Relaksasi, kesuwén maca bisa marakake tegang, gugup, gampang ngamuk
* Antisipasi * Konsentrasi * Retensi * Tujuan * Motivasi Kaprigelan Dhasar Maca
kemampuan dhasar kang perlu dikuasai supaya bisa ngembangake keterampilan maca yaiku: * Konsentrasi * Gawé Peta PIkiran * Rélaksasi Nggawé Perpustakaan Dhewe
Kanggo wong kang seneng maca, mesthi buku kang diduwèni akèh banget
Kanggo njaga supaya buku tetep awet ana panyaruwe kang patut digatekake
Kanggo gawé pabukon, gunakake rak kang "built-in" supaya katon luwih "rapi"
Yèn perlu sediakake meja lan kursi kanggo maca
Pesthekake panggone kepénak lan "pencahayaan ruang" cukup
Prelu dimangerteni yèn lemari ora pas, buku bisa cepat rusak lan yèn posisi maca ora kepénak, bisa ngganggu keséhatan.
Putih Putih ya iku kagolong salah sijiné warna sajeroning warna nétral .Werna putih ana ing njaba bunderan kulawarga warna primer, sekunder lan tersier uga bisa kalebu ing warna "akromatik"
Asring mau uga warna putih, warna kang ngadeg dhéwé sak njabané warna ireng, abang lan biru.Ing seni rupa warna putih kagolong warna kang bisa dipadukake karo warna liya lan mumpangaté kanggo netralake warna liyané supaya serasi utawa pantes.Werna putih akèh kang nganggep warna kang ora kagolong ing kulawarga warna,asebab bisa di campur karo warna liyané (nétral)
Mantulé cahya putih bisa uga kacipta ing sajeroning campuran spektrum warna dhasar, utawa warna abang, ijo, lan biru, semana uga cahyané kang dikasilake
Putih ing sajeroning panguripan masarakat sadina-dina dimumpatngatake kanggo dasaran warna kertas.Karana iku warna putih lumrahé kanggo nentukake lembaran kang ora kena warna liya utawa warna mangsi
Sajeroning kaciptané karya seni rupa, seniman uga ncampur warna putih karo warna liyané kanggo ngasilaké warna kang lueih enom saka warna utama/pokok contoné biru enom, kuning enom, lan sapanunggalanipun
Werna putih uga duwé pralambang suci lan resik
Nikita Khrushchev Nikita Sergeyevich Khrushchev (#ALIH) punika satunggiling nagarawan Uni Sovyèt
Sasampunipun tilar donyanipun Stalin lan parebatan kakuwaosan, panjenenganipun mengku kalungguhan minangka Sekjen Parté Kuminis Uni Sovyèt wiwit taun 1953 dumugi 1964, lan minangka Mahamantri wiwit taun 1958 dumugi 1964